smcproject/ml-wiki-sentences huggingface dataset:
സമൂഹത്തിനെതിരായ കുറ്റകൃത്യങ്ങൾ നടക്കുന്ന ഈ സ്ഥലത്ത് ഒരു സന്ദർശനം നടത്താനും ഈ ദുഷ്ടശക്തികളെ ഉന്മൂലനം ചെയ്ത് സാധാരണക്കാരുടെ സുരക്ഷയും ക്ഷേമവും ഉറപ്പാക്കാനും ദൈവം ബാബാ മലംഗിനോട് ആവശ്യപ്പെട്ടു.
ബാബ മലംഗും അനുയായികളും ഈ മലംഗ് ഗഡിനടുത്തുള്ള ബ്രാഹ്മൺവാഡി എന്ന ചെറിയ ഗ്രാമത്തിലെത്തി.
അവിടെയെത്തിയപ്പോൾ അദ്ദേഹത്തിന് വളരെ ദാഹം തോന്നി, ഒരു ബ്രാഹ്മണ കേത്കർ കുടുംബത്തിലെ ഒരു വീട്ടിൽ നിന്ന് വെള്ളം ചോദിച്ചു.
ബാബ മലംഗും അനുയായികളും ക്ഷീണിതരാണെന്ന് മനസ്സിലാക്കിയ ബ്രാഹ്മണൻ വിശ്രമിക്കാൻ ഒരു സ്ഥലം ഒരുക്കി, അവർക്ക് വെള്ളത്തിന് പകരം പാൽ നൽകി.
ബ്രാഹ്മണന്റെ ഈ വിശുദ്ധ പ്രവൃത്തി ബാബയെ സന്തുഷ്ടനാക്കുകയും അദ്ദേഹം അവരെ അനുഗ്രഹിക്കുകയും ചെയ്തു.
ഐതിഹ്യം അനുസരിച്ച് ഹാജി മലംഗ് രാജാവിനെയും രാജ്ഞിയെയും കല്ലാക്കി മാറ്റി.
ഇന്നും വിശ്വാസികൾ ഇവിടെ രാജാവിനെയും രാജ്ഞിയെയും കല്ലെറിയാറുണ്ട്.
എറിയുന്ന കല്ല് ലക്ഷ്യത്തിൽ പതിക്കുകയാണെങ്കിൽ ദില്ലി സിംഹാസനമൊഴികെയുള്ള ഏത് ആഗ്രഹവും സാധിക്കുമെന്ന് വിശ്വസിക്കപ്പെടുന്നു.
ഇതിൽ നിന്നും വ്യത്യസ്തമായി നള രാജാവ് ഹാജി മലംഗിനെ ബഹുമാനിച്ചിരുന്നുവെന്നും തന്റെ പുത്രിയെ അദ്ദേഹത്തിന് ശിഷ്യയായി വിട്ടുകൊടുത്തിരുന്നു എന്നും ഒരു വിശ്വാസമുണ്ട്.
മൂന്ന് തലങ്ങളിലായാണ് മലംഗ് ഗഡ് നിലകൊള്ളുന്നത്.
ആദ്യത്തേത് 1000 അടി വീതിയും 2500 അടി നീളവുമുള്ള ഒരു പരപ്പാണ്.
സൂഫി സന്യാസിയായ ഹാജി മലംഗിന്റെ ദർഗ ഇവിടെയാണ്.
ഈ പീഠഭൂമിയുടെ അറ്റത്താണ് പഞ്ച് പീർ എന്ന സ്ഥലം.
ഹാജി മലംഗിനൊപ്പം വന്ന അഞ്ച് പീറുകളുടെ പേരാണ് ഇതിന് നൽകിയിരിക്കുന്നത്.
ഈ പീഠഭൂമിയെ പിർ മാച്ചി എന്ന് വിളിക്കുന്നു.
അടുത്ത ഉയർന്ന നിലയെ സോൻ മാച്ചി എന്ന് വിളിക്കുന്നു.
70 അടി വീതിയും 100 അടി നീളവുമുള്ള ഒരു പാറയുടെ ഭാഗമാണ് ആണിത്.
ആനയുടെ തുമ്പിക്കൈയുടെ ആകൃതിയാണ് ഇതിന്.
ഇതിന് രണ്ട് വശത്തും കൊത്തളങ്ങളുള്ള ഒരു അര മതിൽ ഉണ്ട്.
200 യാർഡ് നീളവും 70 യാർഡ് വീതിയുമുണ്ട് മലംഗ് ഗഡിന്റെ ഏറ്റവും ഉയർന്ന നിലയ്ക്ക്.
കുന്നിൻ മുകളിലുള്ള അഞ്ച് കുഴികളിൽ നിന്നും ചെമ്പ് പൈപ്പ് ഉപയോഗിച്ച് വെള്ളം താഴത്തെ നിലയിലേക്ക് കൊണ്ടുപോകുന്നു.
ഹാജി മലംഗ് മഹാരാഷ്ട്രയിലെ മറ്റ് കോട്ടകളിൽ നിന്ന് വ്യത്യസ്തമാണ്.
സ്വയം പ്രതിരോധിക്കാൻ കുന്നിന്റെ സ്വാഭാവിക വശങ്ങളെ പൂർണമായും ആശ്രയിക്കുന്ന ചുരുക്കം ചില കോട്ടകളിൽ ഒന്നാണ് ഹാജി മലംഗ്.
അവലംബം ചിത്രശാല ഹാജി മലംഗ് ദർഗ വഴിയ്ക്കിരുവശവുമുള്ള കടകൾ ദുർഗ്ഗാദേവീക്ഷേത്രം മലംഗ് ഗഡ് ബസ് സ്റ്റാൻഡ്, മുകളിൽ നിന്നുള്ള ദൃശ്യം മലംഗ് ഗഡിലെ കുരങ്ങുകൾ
മറ്റൊരാൾ ഇംഗ്ലീഷ് വിലാസം https://ml.wikipedia.org/wiki/Mattoraal
കെ.ജി. ജോർജ്ജ് സംവിധാനം ചെയ്ത് 1988ൽ പ്രദർശനത്തിനെത്തിയ മലയാളചലച്ചിത്രമാണു് മറ്റൊരാൾ .
മെറിറ്റ് എന്റർപ്രൈസസിന്റെ ബാനറിൽ മാത്യു പൗലോസാണ് ഈ ചിത്രം നിർമ്മിച്ചത്.
സി.വി. ബാലകൃഷ്ണന്റെ കഥയ്ക്കു സി.വി. ബാലകൃഷ്ണനും കെ.ജി. ജോർജും ചേർന്ന് തിരക്കഥയും സംഭാഷണവുമെഴുതി.
മമ്മൂട്ടി , ഉർവശി , സീമ , കരമന , മുരളി , ജഗതി ശ്രീകുമാർ , വത്സല മേനോൻ , രാജൻ മണ്ണാറക്കയം, ബേബി കല, ലത തോമസ്, ലീല പണിക്കർ, മാസ്റ്റർ സൂരജ്, ശീതൾ തുടങ്ങിയവരായിരുന്നു അഭിനേതാക്കൾ .
അവലംബം ↑ മറ്റൊരാൾ (1988) -www.malayalachalachithram.com ↑ മറ്റൊരാൾ (1988) -malayalasangeetham
മല നീർനായ ഇംഗ്ലീഷ് വിലാസം https://ml.wikipedia.org/wiki/Aonyx_cinerea
ദക്ഷിണ ഏഷ്യയിലും ദക്ഷിണകിഴക്കേ ഏഷ്യയിലും കാണപ്പെടുന്ന ഒരു നീർനായ ആണ് മല നീർനായ ( ശാസ്ത്രീയനാമം : Aonyx cinerea ) .
ഏറ്റവും ചെറിയ നീര്നാമയയായ ഇത് സാധാരണ നീര്നാ യയുടെ ഒരു ചെറിയ പതിപ്പാണ്‌.
ഇവയുടെ കാല്വിറരലുകൾ ചേര്ന്നിണരിക്കുന്നതും  നഖങ്ങൾ ചെറിയ മുള്ളുപോലെ അവികസിതമായി കാണപ്പെടുന്നതുമാണ്.
വിരലുകളുടെ താഴെയായി ചെറിയ പൂടകൾ കാണപ്പെടുന്നു.
അവയുടെ വിരലുകളുടെ നീളം വ്യത്യസ്തമായിരിക്കും.
അടിവശം ഇളം തവിട്ടു മുതൽ മഞ്ഞ നിറം വരെയാകാം.
ചുണ്ടിന്റെ വശങ്ങളും താടിയും തൊണ്ടയും മിക്കവാറും വെളുപ്പുനിറമാണ്.
തലയും നെറ്റിയും കടുത്തനിറത്തിലുമായിരിക്കും.
ഇവയെ ഏറ്റവും നന്നായി കാണാൻ കഴിയുന്നത് കാസിരംഗ നാഷണൽ പാര്ക്കി ലാണ് സാന്നിധ്യം
ഇന്ത്യ, നേപ്പാൾ, ഭൂട്ടാൻ, ബംഗ്ലാദേശ്, മ്യാന്മാർ തുടങ്ങിയ രാജ്യങ്ങളിൽ ഇവയുടെ സാന്നിധ്യം കണ്ടെത്തിയിട്ടുണ്ട്.
ഹിമാലയപ്രാന്തങ്ങളിലെ നദികളും അരുവികളും വയലുകളും പൂര്വേ്ന്ത്യ, ദക്ഷണന്ത്യയിലെ കുന്നുകൾ.
ചതുപ്പ് പ്രദേശങ്ങളിലും കണ്ടല്കാടുകളിലും ഇവ കാണപ്പെടുന്നു.
മറ്റു നീർനായകളിൽനിന്നും വിഭിന്നമായി ഇവ ഏറെനേരവും കരയിലാണ് ചിലവഴിക്കുന്നത്.
മനുഷ്യവാസമില്ലാത്ത ഉൾപ്രദേശങ്ങൾ ഇവ ഇഷ്ടപ്പെടുന്നു.
ഇവ ഞണ്ട്, ഒച്ച്, നത്തക്കക്ക, പ്രാണികൾ തുടങ്ങിയവയും  ചെറിയ മീനുകളും ഭക്ഷിക്കുന്നു.
ഇവയുടെ കട്ടിയുള്ള തോടുകൾ ചവയ്ക്കാൻ പാകത്തിലുള്ളതാണ് നീര്നാ യകളുടെ പല്ലുകൾ.
ഇവ പൊതുവേ സന്ധ്യക്കും രാത്രിയിലുമാണ് പുറത്തിറങ്ങി നടക്കുന്നത്.
ഇവക്കു ശക്തമായ ഇണചേരൽ ബന്ധമാണുള്ളത്.
ഇവയുടെ കൂട്ടത്തിൽ 15 എണ്ണം വരെ കാണാറുണ്ട്.
ഇവയുടെ ഗര്ഭ ധാരണസമയം ഏകദേശം 60 ദിവസമാണ്.
കുഞ്ഞുങ്ങൾ ഏകദേശം 5 ആഴ്ച വരെ കണ്ണുകൾ അടച്ചു തന്നെയിരിക്കും.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ IUCN Otter Specialist Group: Asian Small-clawed Otter Otternet: Species Profile.
Oriental Small Claw Otter Archived 2016-03-07 at the Wayback Machine .
Animal Diversity Web: Aonyx cinerea , Oriental small-clawed otter The Big Zoo: Asian Small-Clawed Otter, Aonyx cinerea Archived 2008-12-04 at the Wayback Machine .
National Zoological Park: Asian Small-Clawed Otter Archived 2016-08-10 at the Wayback Machine .
SeaWorld: Otters Archived 2013-10-17 at the Wayback Machine .
Amblonyx cinerea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Amblonyx cinerea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മലംകുരുവി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Symplocos_rosea
പശ്ചിമഘട്ടതദ്ദേശവാസിയായ ഒരു ചെറിയ മരമാണ് മലംകുരുവി .
( ശാസ്ത്രീയനാമം : Symplocos rosea ) .
7 മീറ്റർ വരെ ഉയരം വയ്ക്കുന്ന ഈ മരം 1200 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Symplocos rosea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Symplocos rosea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മിഡ്ജ്ലെ ജോൺ ജെന്നിങ്സ് ഇംഗ്ലീഷ് വിലാസം https://ml.wikipedia.org/wiki/Midgley_John_Jennings
1857-ലെ ഒന്നാംസ്വാതന്ത്ര്യസമരകാലത്ത് ഡെൽഹിയിൽ പ്രവർത്തിച്ചിരുന്ന ബ്രിട്ടീഷുകാരനായ ക്രിസ്ത്യൻ മിഷണറി പ്രവർത്തകനായിരുന്നു മിഡ്ജ്ലെ ജോൺ ജെന്നിങ്സ് ( ഇംഗ്ലീഷ് : Midgley John Jennings , മരണം: 1857).
പാതിരി ജെന്നിങ്സ് എന്ന് സാധാരണ അറിയപ്പെടുന്നു.
ഇന്ത്യയിലെ ജനങ്ങളുടെ (തന്റെ വീക്ഷണത്തിലുള്ള) തെറ്റായ വിശ്വാസങ്ങളെ ഏതുവിധേനയെങ്കിലും ബലമായി പിഴുതുമാറ്റി അവരെ ക്രിസ്തുമതത്തിലേക്ക് പരിവർത്തനം ചെയ്യിക്കണം എന്നായിരുന്നു ജെന്നിങ്സിന്റെ പക്ഷം.
ബ്രിട്ടീഷ് സാമ്രാജ്യത്തിന് ഇന്ത്യയിൽ ലഭിച്ച അധികാരത്തെ അതിനായി ഉപയോഗപ്പെടുത്തണമെന്നും അദ്ദേഹം കരുതി.
ശിപായിലഹളക്കാലത്ത് ഡെൽഹിയിൽ ബ്രിട്ടീഷുകാർക്കെതിരെ മതപരമായ എതിർപ്പ് ശക്തമാകുന്നതിന് ജെന്നിങ്സിന്റെ പ്രവർത്തനങ്ങൾ കാരണമായിട്ടുണ്ട്.
ദില്ലിയിലെ നഗരവാസികളെ ആവശ്യമെങ്കിൽ ബലം പ്രയോഗിച്ചും ഈസ്റ്റ് ഇന്ത്യ കമ്പനി ക്രിസ്തുമതത്തിലേക്ക് മാറ്റും എന്ന ഒരു ധാരണ നഗരവാസികൾക്കിടയിൽ ഉണ്ടാക്കുന്നതിന് കാരണക്കാരൻ ജെന്നിങ്സ് ആയിരുന്നു.
ഡെൽഹിയിലെ പ്രശസ്തമായ സെയിന്റ് സ്റ്റീഫൻസ് കോളേജ് ഒരു ഹൈസ്കൂൾ രൂപത്തിൽ സ്ഥാപിച്ചതും ഇദ്ദേഹമാണ്.
1832-ൽ ഇന്ത്യയിലെത്തിയ ജെന്നിങ്സ് വിവിധ ഹിൽസ്റ്റേഷനുകളിൽ തുടക്കത്തിൽ മിഷണറി പ്രവർത്തനം നടത്തി പേരെടുത്തു.
റെജിനോൾഡ് ഹെബറിന്റെ പാത പിന്തുടർന്ന ജെന്നിങ്സ്, മതപ്രചാരണത്തിനായി ഏതു കടുത്ത മാർഗ്ഗങ്ങളും പ്രയോഗിക്കണമെന്ന പക്ഷക്കാരനായിരുന്നു.
കുംഭമേളയിൽ പങ്കെടുത്തുകൊണ്ട് അവിടെവച്ച് ഹിന്ദുക്കളുടെ വിശ്വാസങ്ങളെ ചെകുത്താൻ വിശ്വാസങ്ങളാണെന്ന് ആക്ഷേപിച്ച് ജനങ്ങളെ മതപരിവർത്തനം നടത്താൻ വരെ ജെന്നിങ്സ് ശ്രമിച്ചിട്ടുണ്ട്.
1852-ൽ ഡെൽഹിയിൽ ചാപ്ലൈൻ ആയി വളരെ ആശിച്ച നിയമനം നേടി.
ഡെൽഹിയിലെ ജനങ്ങളെ ക്രിസ്തുമതത്തിലേക്ക് പരിവർത്തനം ചെയ്യിക്കുക എന്നത് അദ്ദേഹത്തിന്റെ പ്രഖ്യാപിതലക്ഷ്യമായിരുന്നു.
അതിനായി അദ്ദേഹം നിരന്തരം പരിശ്രമിച്ചുകൊണ്ടിരിക്കുകയും ചെയ്തു.
ഡെൽഹിയിലെ ജനങ്ങളുടെ ആത്മീയനിലവാരത്തെക്കുറിച്ച് അദ്ദേഹത്തിന് വളരെ മോശം അഭിപ്രായമായിരുന്നു.
കാമദാഹം മാത്രമാണ് ഡെൽഹിയിലെ മതിൽക്കെട്ടിനുള്ളിൽ ഭരിക്കുന്നത് എന്നായിരുന്നു ജെന്നിങ്സിന്റെ അഭിപ്രായം.
ഡെൽഹിയിൽ ചെങ്കോട്ടയിൽത്തന്നെ ലാഹോർ ഗേറ്റിൽ ക്യാപ്റ്റൻ ഡഗ്ലസിന്റെയും അദ്ദേഹത്തിന്റെ നിയമപ്രകാരമല്ലാത്ത ഭാര്യയോടും ഒപ്പമായിരുന്നു ജെന്നിങ്സിന്റെ താമസം.
ഡഗ്ലസിന്റെ ഭാര്യ, ജെന്നിങ്സിന്റെ മിഷണറി പ്രവർത്തനങ്ങൾക്ക് നല്ല പിന്തുണക്കാരിയായിരുന്നു.
അൽപകാലത്തിനുശേഷം ഡഗ്ലസും ഭാര്യയും വേർപിരിഞ്ഞിരുന്നു.
ജെന്നിങ്സിന്റെ മകളായ ആനിയും അദ്ദേഹത്തോടൊപ്പം ഡെൽഹിയിലുണ്ടായിരുന്നു.
സെന്റ് ജെയിംസ് പള്ളിയിലെ ഗാനസംഘത്തിലെ അംഗമായിരുന്നു ആനി.
ഇവിടെ  മറ്റുള്ളവരെ മാനിക്കാത്ത തരത്തിലുള്ള സ്വഭാവം മൂലം ഡെൽഹിയിലെ ഇംഗ്ലീഷ് സമൂഹത്തിൽ ജെന്നിങ്സിന് കാര്യമായ സുഹൃത്തുക്കളെയൊന്നും ലഭിച്ചില്ല.
ജെന്നിങ്സ് നന്ദിയില്ലാത്തവനെന്നാണ് ഡെൽഹി റെസിഡന്റായിരുന്ന തോമസ് മെറ്റ്കാഫിന്റെ അഭിപ്രായമെങ്കിൽ അദ്ദേഹം ഒരു മതഭ്രാന്തനാണെന്നാണ് റെസിഡന്റിന്റെ പുത്രനായിരുന്ന തിയോഫിലസിന്റെ അഭിപ്രായം.
സുഖഭോഗങ്ങളെ ഉപേക്ഷിച്ച് മതപരമായി ജീവിക്കാനുള്ള ജെന്നിങ്സിന്റെ ശൈലി ബ്രിട്ടീഷുകാർക്കും സ്വീകാര്യമായിരുന്നില്ല.
ദില്ലിയിലെ തദ്ദേശീയമുസ്ലീങ്ങളുടെ പക്ഷം ചേർന്നിരുന്ന പത്രമായ ദെഹ്ലി ഉർദു അക്ബാറും , ബ്രിട്ടീഷ് അനുകൂലപത്രമായ ഡെൽഹി ഗസറ്റും ജെന്നിങ്സിന്റെ മതഭ്രാന്തിനെക്കുറിച്ച് ഒരേ അഭിപ്രായം പങ്കിട്ടു.
ദില്ലിയിലെ തദ്ദേശീയരും ആദ്യകാല ബ്രിട്ടീഷ് ഉദ്യോഗസ്ഥരും കൂടിക്കലർന്ന് ജീവിച്ചിരുന്ന സ്ഥാനത്ത്, ജെന്നിങ്സിനെപ്പോലുള്ള തീവ്രക്രിസ്തീയവാദികൾ സ്ഥിതിഗതികൾ സങ്കീർണ്ണമാക്കാൻ കാരണമായി.
ക്രിസ്ത്യാനികളും മുസ്ലീങ്ങളും തമ്മിലുള്ള സഹവർത്തിത്വത്തെ തടഞ്ഞു.
ജെന്നിങ്സിന് മുമ്പ് നിരവധി മിഷണറിമാർ ഡെൽഹിയിൽ പ്രവർത്തനം നടത്തിയിരുന്നെങ്കിലും അവരൊന്നും അദ്ദേഹത്തെപ്പോലെയുള്ള തുറന്ന എതിർപ്രവർത്തനങ്ങൾ നടത്തിയിരുന്നില്ല.
ഡെൽഹിയിലെ മുസ്ലീം പള്ളികളും അമ്പലങ്ങളും ലക്ഷ്യമാക്കി പ്രവർത്തനം നടത്തണണെന്നായിരുന്നു ജെന്നിങ്സിന്റെ വിചാരം.
മുൻ മിഷണറിമാരിൽ നിന്ന് വ്യത്യസ്തമായി ജെന്നിങ്സ് ഡെൽഹിയുടെ ചാപ്ലൈൻ ആയതിനാൽ കമ്പനിയിൽ നിന്നുള്ള ധനസഹായവും അദ്ദേഹത്തിനുണ്ടായിരുന്നു.
വടക്കുപടിഞ്ഞാറൻ പ്രവിശ്യകളിലെ ഗവർണറും, പഞ്ചാബിന്റെ കമ്മീഷണറും ജെന്നിങ്സിന്റ മിഷൻ കമ്മിറ്റിയിൽ അംഗങ്ങളായിരുന്നു.
അതുകൊണ്ട് ജെന്നിങ്സിന്റെ പ്രവത്തനങ്ങൾക്ക് സർക്കാരിന്റെ പരിപാടികളെന്ന രീതിയിലുള്ള ഔദ്യോഗികപരിവേഷം ലഭിച്ചിരുന്നു.
ഒന്നാം ഇന്ത്യൻ സ്വാതന്ത്ര്യ സമരകാലത്ത് ഡെൽഹിയിലെ ജനങ്ങൾ ബ്രിട്ടീഷുകാർക്കെതിരായ നിലപാട് സ്വീകരിക്കാനുള്ള പ്രധാനപ്പെട്ട കാരണം ഇതായിരുന്നു.
ജെന്നിങ്സിന് രണ്ട് സഹായികളുണ്ടായിരുന്നു.
മുസ്ലീങ്ങളെയും ഹിന്ദുക്കളെയും ലക്ഷ്യമാക്കുന്നതിനായി, അതിലൊരാൾ ഉർദുവും പേർഷ്യനും പഠിച്ചയാളും രണ്ടാമത്തെയാൾ സംസ്കൃതം പഠിച്ചയാളുമായിരുന്നു.
ഇരുവരും ഡെൽഹി കോളേജിൽ രഹസ്യമായി ബൈബിൾ പഠിപ്പിക്കാൻ ആരംഭിച്ചു.
ഇത് ഡെൽഹി നിവാസികളിൽ സംശയമുണർത്തി.
1852 ജൂലൈയിൽ ജെന്നിങ്സിന്റെ പ്രവർത്തനങ്ങൾക്ക് ഒരു ഫലം കണ്ടു.
ഡെൽഹിയിലെ പ്രമുഖരായ രണ്ടു ഹിന്ദുക്കൾ മതം മാറി.
മുഗൾ ചക്രവർത്തി ബഹാദൂർഷാ സഫറിന്റെ സ്വകാര്യവൈദ്യൻമാരിലൊരാളായ ഡോക്റ്റർ‌ ചമൻ ലാലും അദ്ദേഹത്തിന്റെ സുഹൃത്തും ഡെൽഹി കോളേജിലെ ഗണിതാദ്ധ്യാപകനുമായിരുന്ന മാസ്റ്റർ രാമചന്ദ്രയുമായിരുന്നു ഇവർ.
ജൂലൈ 11 ഞായറാഴ്ച സെയിന്റ് ജെയിംസ് പള്ളിയിൽവച്ചുള്ള പൊതുചടങ്ങിൽ ഇവരെ മാമോദിസ മുക്കി മതം മാറ്റൽ ചടങ്ങ് ജെന്നിങ്സ് ആഘോഷമാക്കി.
ഈ സംഭവം നഗരവാസികളുടെ അനിഷ്ടത്തിന് കാരണമായി.
ഇതിനെത്തുടർന്ന് മാസ്റ്റർ രാമചന്ദ്ര പഠിചപ്പിച്ചിരുന്ന ഡെൽഹി കോളേജിൽനിന്ന് ആളുകൾ കുട്ടികളെ പിൻവലിക്കാൻ തുടങ്ങി.
ബ്രിട്ടീഷ് അനുകൂലികളായ മുസ്ലീം പണ്ഡിതർ പോലും അവർക്കെതിരെ നിലപാടെടുക്കാനും ആരംഭിച്ചു.
1853 മേയിൽ ഒരു മുന്തിയ കുടുംബത്തിലെ സയ്യിദിനെ മതം മാറ്റാനും പാതിരി ജെന്നിങ്സിനായി.
ഡെൽഹിയിലെ മൗലികവാദികളുടെ കേന്ദ്രമായ മദ്രസ ഇ റഹീമിയ്യയിലെ പണ്ഡിതസംഘം, ജെന്നിങ്സിനെതിരെ ശക്തമായ പ്രതിഷേധമൊരുക്കാൻ ഇത് കാരണമായി.
എതിർപ്പുകൾ ശക്തമായെങ്കിലും അവക്കെതിരെ കൂടുതൽ ആഞ്ഞടിച്ച് ഫലം നേടണമെന്നാണ് ജെന്നിങ്സും അനുഗാമികളും തീരുമാനിച്ചത്.
1853-ൽ പുതിയ റെസിഡന്റായി ചുമതലയേറ്റ സൈമൺ ഫ്രേസർ , തന്റെ മിഷനറി സംഘത്തിൽ ചേർന്നതോടെ ജെന്നിങ്സിന്റെ ഡെൽഹിയിലെ പ്രവർത്തനം കൂടുതൽ സുഗമമായി.
മിഡ്‌ജെറ്റ് കോശം ഇംഗ്ലീഷ് വിലാസം https://ml.wikipedia.org/wiki/Midget_cell
റെറ്റിനയുടെ ഗാംഗ്ലിയോൺ സെൽ പാളിയിൽ നിന്ന് ഉത്ഭവിച്ച് ലാറ്ററൽ ജെനിക്യുലേറ്റ് ന്യൂക്ലിയസിന്റെ (എൽജിഎൻ) പാർവോസെല്ലുലാർ പാളികളിലേക്ക് പ്രോജക്റ്റ് ചെയ്യുന്ന ഒരു തരം റെറ്റിന ഗാംഗ്ലിയോൺ കോശമാണ് (ആർ‌ജി‌സി) മിഡ്‌ജെറ്റ് കോശം .
മിഡ്‌ജെറ്റ് സെല്ലുകളുടെ ആക്സോണുകൾ ഒപ്റ്റിക് നാഡി , ഒപ്റ്റിക് ട്രാക്റ്റ് എന്നിവയിലൂടെ സഞ്ചരിച്ച് അവസാനം എൽജിഎനിലെ പാർവോസെല്ലുലാർ കോശങ്ങളുമായി സിനാപ് ചെയ്യുന്നു.
ഡെൻഡ്രിറ്റിക് ട്രീയുടെയും സെൽ ബോഡികളുടെയും വലിപ്പക്കുറവ് കാരണം ഈ സെല്ലുകളെ മിഡ്‌ജെറ്റ് റെറ്റിന ഗാംഗ്ലിയൻ സെല്ലുകൾ എന്ന് വിളിക്കുന്നു.
ആർ‌ജി‌സികളിൽ 80% മിഡ്‌ജെറ്റ് സെല്ലുകളാണ്.
താരതമ്യേന കുറച്ച് റോഡുകളിൽ നിന്നും കോണുകളിൽ നിന്നും അവയ്ക്ക് ഇൻപുട്ടുകൾ ലഭിക്കുന്നു.
മിക്ക കേസുകളിലും, അവ മിഡ്‌ജെറ്റ് ബൈപോളാർ സെല്ലുകളുമായി ബന്ധിപ്പിച്ചിരിക്കുന്നു, അവിടുന്ന് അവ ഓരോ കോണുമായി ബന്ധിപ്പിച്ചിരിക്കുന്നു.
അവയുടെ കണ്ടക്ഷൻ വെലോസിറ്റി മന്ദഗതിയിലുള്ളതാണ്.
അവ ചുവപ്പ്-പച്ച കളർ-ഒപ്പൊണൻറ് സ്റ്റിമുലസിനോട് പ്രതികരിക്കുന്നു.
അവിടെ റിസപ്റ്റീവ് ഫീൽഡിന്റെ മധ്യഭാഗത്ത് ചുവപ്പ് നിറവും ചുറ്റളവിൽ പച്ച നിറവും അല്ലെങ്കിൽ തിരിച്ചോ കാണപ്പെടുന്നു.
കുറഞ്ഞ കണ്ടക്ഷൻ വെലോസിറ്റി ഉള്ള ഇവ ഉയർന്ന ടെമ്പറൽ ഫ്രീക്വൻസികളോട് (അതായത് വേഗത്തിലും കുറഞ്ഞ സ്പേഷ്യൽ ഫ്രീക്വൻസിയിലും) വളരെ സംവേദനക്ഷമമാണ്.
ഇതും കാണുക ബിസ്ട്രാറ്റിഫൈഡ് സെൽ പാരസോൾ കോശം ഫോട്ടോസെൻസിറ്റീവ് ഗാംഗ്ലിയൻ സെൽ പരാമർശങ്ങൾ പുറം കണ്ണികൾ Wikimedia Commons has media related to Midget cell .
മിഡിൽ ബട്ടൺ ദ്വീപ് ദേശീയ ഉദ്യാനം ഇംഗ്ലീഷ് വിലാസം https://ml.wikipedia.org/wiki/Middle_Button_Island_National_Park
മിഡിൽ ബട്ടൺ ദ്വീപ് ദേശീയോദ്യാനം ഇന്ത്യയുടെ ആൻഡമാൻ നിക്കോബാർ ദ്വീപുകളിൽ സ്ഥിതിചെയ്യുന്ന ദേശീയോദ്യാനമാണ് .
1979 -ൽ സൃഷ്ടിക്കപ്പെട്ട 64 ച.
മീ വിസ്തീർണ്ണം ഉള്ള ഈ ദേശീയോദ്യാനം ദ്വീപുകളുടെ തലസ്ഥാനമായ പോർട്ട് ബ്ലെയറിൽ നിന്ന് വടക്കു-കിഴക്ക് 200 കിലോമീറ്റർ അകലത്തിൽ സ്ഥിതിചെയ്യുന്നു.
അയൽ ദ്വീപുകളായ നോർത്ത് ബട്ടൺ , സൗത്ത് ബട്ടൺ എന്നിവയും ദേശീയോദ്യാനങ്ങളാണ്.
ആൻഡമാൻ നിക്കോബാർ ദ്വീപുകളുടെ തെക്ക് തീരപ്രദേശത്തു സ്ഥിതിചെയ്യുന്ന റാണി ഝാൻസി സമുദ്ര ദേശീയോദ്യാനത്തിന്റെ ഭാഗമാണ് ഈ ദേശീയോദ്യാനങ്ങൾ.
മിഡിൽ‌ മയോസീൻ‌ ഇംഗ്ലീഷ് വിലാസം https://ml.wikipedia.org/wiki/Middle_Miocene
ലാൻഘിയൻ‌ , സെറവാലിയൻ‌ എന്നിങ്ങനെ രണ്ട് ഘട്ടങ്ങൾ ഉൾ‌ക്കൊള്ളുന്ന മയോസീൻ‌ യുഗത്തിന്റെ ഉപ കാലഘട്ടമാണ് മിഡിൽ‌ മയോസീൻ‌ .
മിഡിൽ മയോസീന് മുൻപുള്ളത് ഏർളി മയോസീൻ ആണ്.
ഈ ഉപയുഗം 15.97 ± 0.05 Ma മുതൽ 11.608 ± 0.005 Ma വരെ (ദശലക്ഷം വർഷങ്ങൾക്ക് മുമ്പ്) നീണ്ടുനിന്നു.
ഈ കാലയളവിൽ ആഗോള താപനിലയിൽ കുത്തനെ ഇടിവ് സംഭവിച്ചു.
ഈ സ്ഥിതിയെ മിഡിൽ മയോസീൻ ക്ലൈമറ്റ് ട്രാൻസിഷൻ എന്ന് വിളിക്കുന്നു.
പുറത്തേക്കുള്ള കണ്ണികൾ GeoWhen Database - Middle Miocene
മിഡിൽ ലാമെല്ല ഇംഗ്ലീഷ് വിലാസം https://ml.wikipedia.org/wiki/Middle_lamella കോശഭിത്തിയും മധ്യ ലാമെല്ലയും (മുകളിൽ)
അടുത്തടുത്തുള്ള രണ്ട് സസ്യകോശങ്ങളുടെ കോശഭിത്തി ഒരുമിപ്പിച്ച് ഉറപ്പിക്കുന്ന ഒരു പാളിയാണ് മിഡിൽ ലാമെല്ല .
സൈറ്റോകൈനെസിസ് സമയത്ത് നിക്ഷേപിക്കപ്പെടുന്ന ആദ്യത്തെ പാളിയാണിത് .
കോശവിഭജനസമയത്ത് രൂപം കൊള്ളുന്ന സെൽ പ്ലേറ്റ്,  ലാമെല്ലമായി വികസിക്കുന്നു.
ഇത്,  കാൽസ്യം പെക്റ്റേറ്റ്, മഗ്നീഷ്യം പെക്റ്റേറ്റ്  എന്നിവകൊണ്ടാണ് നിർമ്മിച്ചിരിക്കുന്നത്.
ഒരു മുതിർന്ന സസ്യകോശത്തിൽ, ഇത് കോശഭിത്തിയുടെ ഏറ്റവും പുറം പാളിയാണ്.
സസ്യങ്ങളിൽ, പെക്റ്റിനുകൾ അടുത്തുള്ള കോശങ്ങൾക്കിടയിൽ ഏകീകൃതവും തുടർച്ചയായതുമായ ഒരു പാളി ഉണ്ടാക്കുന്നു.
ഇടയ്ക്കിടെ, പ്രാഥമിക കോശഭിത്തിയിൽ നിന്ന് മധ്യ ലാമെല്ലയെ വേർതിരിച്ചറിയാൻ പ്രയാസമാണ്, പ്രത്യേകിച്ച് കട്ടിയുള്ള ദ്വിതീയ കോശഭിത്തി വികസിപ്പിക്കുന്ന സെല്ലുകളിൽ.
പ്ലാന്റ്-ടിഷ്യുവിൽ മിഡിൽ ലാമെല്ലയുടെ സ്ഥാനം (ചിത്രീകരണം) ഇതും കാണുക കോശ ഭിത്തി പ്ലാസ്മ മെംബ്രൺ അവലംബം
മിഡു ഇംഗ്ലീഷ് വിലാസം https://ml.wikipedia.org/wiki/Kryptoglanis_shajii
ഭൂഗർഭ ഉറവകളിൽ മാത്രം കണ്ടു വരുന്ന ഒരു  മുഷി കുടുംബത്തിൽ പെട്ട മത്സ്യം ആണ് മിഡു .
ഇന്ന് വരെ കണ്ടെത്തിയിട്ടുള്ള ഒരു മുഷി കുടുംബവുമായും ഇവയ്ക്കു ബന്ധമില്ല.
ഇവ ഏകദേശം 5.9 സെ.
നീളം വെയ്ക്കുന്നു .
തൃശ്ശൂർ ജില്ലയിലെ ചാലക്കുടിയിൽ നിന്നുമാണ് ഇവയെ കണ്ടെത്തിയത് .
ഇവയ്ക്ക് മേൽ ചിറകുകൾ ഇല്ല.
അംശീയ ചിറകുകൾ, വിശറിപോലെ യുള്ളതും മുള്ളുകൾ ഇല്ലാത്തതുമാണ് .
ഗുദചിറകുകൾ വളരെ നീളം കൂടിയതാണ്.
വാൽ ചിറക് വളരെ ലോപിച്ചതാണ്.
കീഴ്താടിയിൽ നാലുജോടി തൊങ്ങലുകൾ ഉണ്ട്.
കണ്ണുകൾ ചെറുതാണ്.
കീഴ്‌താടി, മേൽ താടിയേക്കാൾ ചെറുതാണ്.
മിഡു ചിത്രം
മിഡോറി (വെബ് ബ്രൗസർ)
മിഡോറി ("പച്ച" എന്നതിനായുള്ള ജാപ്പനീസ് പദം) ഒരു സ്വതന്ത്രവും തുറന്ന സ്രോതസ്സുള്ളതും ഭാരം കുറഞ്ഞതുമായ വെബ് ബ്രൗസറാണ് .
ഇത് വെബ്‌കിറ്റ് റെൻഡറിംഗ് എഞ്ചിനും  ജിടികെ 2 അല്ലെങ്കിൽ ജിടികെ 3 ഇന്റർഫേസും ഉപയോഗിക്കുന്നു.
എക്സ്എഫ്സിഇ ഡെസ്ക്ടോപ്പ് പരിതസ്ഥിതിയുടെ ഗുഡികൾ എന്ന വിഭാഗത്തിൽ ഉൾപ്പെടുത്തിയിട്ടുള്ള വെബ് ബ്രൗസറാണിത്.
കൂടാതെ "ലഭ്യമായ വിഭവങ്ങൾ ഉപയോഗിച്ച് പരമാവധി നല്ലതുണ്ടാക്കുക" എന്ന എക്സ്എഫ്സിഇ തത്വം പിന്തുടർന്ന് വികസിപ്പിച്ച പ്രോഗ്രാമാണിത്.
സ്ലിറ്റാസ് ലിനക്സ് വിതരണത്തിലെ സ്വതേയുള്ള ബ്രൗസറാണ് ഇത്, ട്രിസ്‌ക്വൽ മിനി, റാസ്പിയന്റെ പഴയ പതിപ്പുകൾ, വാട്ടോയെസ് അതിന്റെ "ആർ5 പതിപ്പിൽ".
എലിമെന്ററിഓഎസിന്റെ "ഫ്രെയ", "ലൂണ" എന്നീ പതിപ്പുകളിലും എല്ലാം തന്നെ സ്വതേ ലഭ്യമായ വെബ്‍ബ്രൗസർ ഇതാണ്.
കൂടാതെ ബോധി ലിനക്സിലെയും സ്വതേയുള്ള ബ്രൗസറായിരുന്നു ഇത് .
2019 ൽ മിഡോറി പദ്ധതി ആസ്റ്റിയൻ ഫൗണ്ടേഷനുമായി ലയിച്ചു.
പ്രധാന സവിശേഷതകൾ ജി‌ടി‌കെ , ജി‌ടി‌കെ എന്നിവയുമായി സംയോജിച്ചുള്ള പ്രവർത്തനവും സ്വതേയുള്ള പിന്തുണയും വെബ്‌കിറ്റ് റെൻഡറിംഗ് എഞ്ചിൻ ടാബുകൾ, വിൻഡോകൾ, സെഷൻ മാനേജുമെന്റ് ക്രമീകരിക്കാവുന്ന വെബ് തിരയൽ എഞ്ചിൻ ഉപയോക്തൃ സ്ക്രിപ്റ്റുകളും ഉപയോക്തൃ ശൈലികളും പിന്തുണയ്ക്കുന്നു ബുക്ക്മാർക്ക് മാനേജുമെന്റ് ഇഷ്ടാനുസൃതമാക്കാവുന്നതും വിപുലീകരിക്കാവുന്നതുമായ ഇന്റർഫേസ് വിപുലീകരണ മൊഡ്യൂളുകൾ സി , വല എന്നിവയിൽ എഴുതാം HTML5- നുള്ള പിന്തുണ സ്വതേയുള്ള തിരയൽ എഞ്ചിനായി ഡക്ക്ഡക്ക്ഗോ അന്താരാഷ്ട്രവൽക്കരിച്ച ഡൊമെയ്ൻ നാമങ്ങളുടെ പിന്തുണ സ്മാർട്ട് ബുക്ക്മാർക്കുകൾ വിപുലീകരണങ്ങൾ ആഡ്‌ബ്ലോക്ക് ഫോം ചരിത്രം മൗസ് ആംഗ്യങ്ങൾ കുക്കി മാനേജുമെന്റ് RSS ഫീഡ് പാനൽ മൊബൈൽ ഉപകരണങ്ങൾക്കായുള്ള മാമോ സംയോജനം സ്പീഡ് ഡയൽ 'അടുത്ത പേജ്' സവിശേഷത ഉബുണ്ടു യൂണിറ്റിക്കുള്ള പിന്തുണ സ്വകാര്യ ബ്രൗസിംഗ് അടുത്ത സെഷനായി ടാബ് ബാക്കപ്പ് സ്വതേചെയ്യുന്നു ലിനക്സ് വിതരണങ്ങളിലുള്ള ഉൾപ്പെടുത്തൽ
റാസ്ബെറി പൈ ARMv6 അടിസ്ഥാനമാക്കിയുള്ള കമ്പ്യൂട്ടറിനായുള്ള സ്റ്റാൻഡേർഡ് റാസ്പിയൻ വിതരണത്തിന്റെ ഭാഗമാണ് മിഡോറി.
ഡില്ലോ, നെറ്റ്സർഫ് എന്നിവയും മെനുവിലുണ്ട്.
മന്ജരൊ ലിനക്സ് , ത്രിസ്കുഎല് മിനി, എലിമെന്ററി ഒഎസ് , ബോധി ലിനക്സ് എന്നിവയിലെയെല്ലാം സ്വതേയുള്ള വെബ്‍ബ്രൗസറായിരുന്നു മിഡോറി.
അടിസ്ഥാന പാലിക്കൽ മിഡോറി ആസിഡ് 3 ടെസ്റ്റ് വിജയിച്ചു.
മിഡോറി ആസിഡ് 3 പരിശോധനയിൽ വിജയിച്ചു.
HTML5 സ്കോർ
2014 മാർച്ചിൽ, HTML5 പരിശോധനയിൽ മിഡോറി 405/555 സ്കോർ ചെയ്തു.
2015 ജൂലൈയിൽ, വിൻഡോസ് 8 ലെ മിഡോറി 0.5 അപ്‌ഡേറ്റുചെയ്‌ത HTML5 പരിശോധനയിൽ 325/555 നേടി.
മിഡോറി അതിന്റെ ലാളിത്യം മൂലം ലൈഫ്ഹാക്കർ ശുപാർശ ചെയ്തു.
പ്രോസസ് ഇൻസുലേഷന്റെ അഭാവം, ലഭ്യമായ വിപുലീകരണങ്ങളുടെ എണ്ണത്തിലുള്ള കുറവ് , ഇടയ്ക്കിടെയുള്ള ക്രാഷുകൾ എന്നിവയാണ് വിമർശനത്തിലുൾപ്പെട്ട പ്രധാന മോശം പോയിന്റുകൾ.
ടെക് റഡാറിൽ നിന്നുള്ള നിക്ക് വീച്ച് 2010 ലെ ലിനക്സിനുള്ള എട്ട് മികച്ച വെബ് ബ്രൗസറുകളുടെ പട്ടികയിൽ മിഡോറി 0.2.2 ഉൾപ്പെടുത്തി.
അക്കാലത്ത് അദ്ദേഹം അതിനെ "5/10" എന്ന് റേറ്റുചെയ്തു, "ഇത് സമഗ്രമായി മികച്ച പ്രകടനം കാഴ്ചവയ്ക്കുന്നു, എങ്കിലും സ്വതേ ലഭ്യമായ ഗ്നോം ബ്രൗസർ, എപ്പിഫാനി, അല്ലെങ്കിൽ ഏതെങ്കിലും വലിയ ബ്രൗസറുകൾക്ക് പകരമായി മിഡോറി തിരഞ്ഞെടുക്കുന്നതിന് ശ്രദ്ധേയമായ കാരണങ്ങളൊന്നുമില്ല. ".
കമ്പ്യൂട്ടർ വേൾഡിലെ ഹിമാൻഷു അറോറ മിഡോറി 0.5.4നെ 2013 നവംബറിൽ വിലയിരുത്തി.
ഇതിന്റെ വേഗതയെയും ലളിതമായ സമ്പർക്കമുഖത്തിനെയും പുകഴ്ത്തി.
കൂടാതെ ഇതിന്റെ കൂടെ ലഭ്യമായ സ്വകാര്യ ബ്രൗസിംഗിനെയും അതിനായി പ്രത്യേമായ ഐക്കൺ ഉപയോഗിക്കുന്നതിനെയും അത് ഹോം പേജിൽ തന്നെ ലഭ്യമാക്കിയിരിക്കുന്നതിനെയും പരാമർശിച്ചു.
ഗിഗാഓമിൽ നിന്നുള്ള വിക്ടർ ക്ലാർക്ക് 2014-ൽ മിഡോറിയുടെ മിനിമലിസത്തെ പ്രശംസിക്കുകയും വിപുലമായ പ്രവർത്തനത്തിന്റെ അഭാവം ഊന്നിപ്പറയുകയും ചെയ്തു.
കൂടാതെ "നിങ്ങളുടെ പിസി മന്ദഗതിയിലാക്കാതെ നിങ്ങളുടെ എളിയ ആവശ്യങ്ങൾ നിറവേറ്റുമെന്ന്" പ്രസ്താവിച്ചു.
ഇതും കാണുക ഗ്നോം വെബ് - ജി‌ടി‌കെയെയും വെബ്‌കിറ്റ്ജി‌ടികെയെയും അടിസ്ഥാനമാക്കിയുള്ള സമാന വെബ് ബ്രൗസർ‌ ഭാരം കുറഞ്ഞ വെബ് ബ്രൗസറുകളുടെ താരതമ്യം യുണിക്സ്, യുണിക്സ് പോലുള്ള ഓപ്പറേറ്റിംഗ് സിസ്റ്റങ്ങൾക്കായുള്ള വെബ് ബ്രൗസറുകളുടെ പട്ടിക അവലംബങ്ങൾ
മിഡീവൽ സിറ്റി ഓൺ എ റിവർ ഇംഗ്ലീഷ് വിലാസം https://ml.wikipedia.org/wiki/Medieval_City_on_a_River_(Schinkel)
പ്രഷ്യൻ ആർക്കിടെക്റ്റ്/ആർട്ടിസ്റ്റ് കാൾ ഫ്രെഡറിക് ഷിങ്കൽ വരച്ച 1815 ലെ എണ്ണച്ചായാചിത്രമാണ് മിഡീവൽ സിറ്റി ഓൺ എ റിവർ .
ഇപ്പോൾ ബെർലിനിലെ ആൾട്ടെ നാഷണൽ ഗാലറിയുടെ ശേഖരത്തിലാണ് ഈ ചിത്രം പ്രദർശിപ്പിച്ചിരിക്കുന്നത്.
ഷിങ്കൽ ഒരു വാസ്തുശില്പിയായി പരിശീലനം നേടിയിരുന്നെങ്കിലും നെപ്പോളിയൻ ആധിപത്യകാലത്ത് തിയേറ്റർ സെറ്റ് ഡിസൈനിംഗിലേക്കും പെയിന്റിംഗിലേക്കും തിരിഞ്ഞു.
1815 -ൽ നെപ്പോളിയന്റെ തോൽവിക്ക് ശേഷം അദ്ദേഹം പ്രഷ്യയുടെ സംസ്ഥാന ശിൽപിയായി നിയമിതനായി.
ബെർലിൻ നഗര കേന്ദ്രത്തിന്റെ പുനർവികസനത്തിന്റെ ഭൂരിഭാഗത്തിനും അദ്ദേഹത്തിന്റെ ചുമതലയിലായിരുന്നു.
മിഡീവൽ സിറ്റി ഓൺ എ റിവർ എന്ന ചിത്രത്തിൽ ഒരു സാങ്കൽപ്പിക ജർമ്മൻ ലാൻഡ്‌സ്‌കേപ്പ് ചിത്രീകരിക്കുന്നു.
അതിൽ മഴവില്ല് കൊണ്ട് ഫ്രെയിം ചെയ്ത സൂര്യപ്രകാശം തട്ടുന്ന ഗോഥിക് കത്തീഡ്രൽ പ്രധാന സവിശേഷതയാണ്.
അതിലേക്ക് മധ്യകാല വസ്ത്രം ധരിച്ച ആളുകൾ ഒരു ജാഥ നടത്തുന്നു.
വർഷങ്ങളുടെ അടിച്ചമർത്തലിനുശേഷം പുനരുജ്ജീവിപ്പിച്ച പ്രഷ്യയിലെ ഒരു സുപ്രധാന സ്ഥാപനമെന്ന നിലയിൽ സഭയുടെ അടിസ്ഥാനപരമായ സ്ഥാനം ഷിങ്കൽ സ്ഥിരീകരിക്കുന്നതായി തോന്നുന്നു.
മിഡ്നൈറ്റ്'സ് ചിൽഡ്രൻ ഇംഗ്ലീഷ് വിലാസം https://ml.wikipedia.org/wiki/Midnight%27s_Children
ഇന്ത്യൻ ഉപന്യാസകാരനും നോവലിസ്റ്റുമായ സൽമാൻ റഷ്ദി എഴുതിയ നോവലാണ് മിഡ്നൈറ്റ്'സ് ചിൽഡ്രൻ (Midnight's Children).
1981ലാണ് ഈ നോവൽ പ്രസിദ്ധീകരിച്ചത്.
ഈ നോവലിൽ ബ്രിട്ടീഷ് സാമ്രാജ്യം മുതൽ ഇന്ത്യയുടെ സ്വാതന്ത്ര്യം ഇന്ത്യയുടെ വിഭജനം വരെയുള്ള ഇന്ത്യയുടെ പരിവർത്തനം പ്രതിപാദിക്കുന്നുണ്ട്.
ഈ നോവൽ മാജിക്കൽ റിയലിസത്തിന് ഉത്തമ ഉദാഹരണമാണ്.
1981ലെ മാൻ ബുക്കർ സമ്മാനവും ജെയിംസ് ടെയ്റ്റ് ബ്ലാക്ക് മെമ്മോറിയൽ സമ്മാനവും മിഡ്നൈറ്റ്'സ് ചിൽഡ്രൻസ് ആണ് നേടിയത്.
മാൻ ബുക്കർ സമ്മാനത്തിന്റെ 25ാം വർഷികമായ 1993 ലും 40ാം വർഷികമായ 2008ലും ബുക്കർ സമ്മാനം നേടിയ പുസ്തകങ്ങളിലെ മികച്ചപുസ്തകത്തിനുള്ള " ബുക്കർ ഓഫ് ദ ബുക്കേർസ് " ഈ പുസ്തകം നോടിയിട്ടുണ്ട്..
ലി നദി ഇംഗ്ലീഷ് വിലാസം https://ml.wikipedia.org/wiki/Li_River Li River near Yangshuo Li River near Guilin
ലി നദി or ലി ജിയാങ് ( ചൈനീസ് : 漓江 ; പിൻയിൻ : Lí Jiāng ) ചൈനയിലെ .
ഗുവാങ്സി ജുവാംഗ് ഓട്ടോണോമസ് റീജിയണിൽ സ്ഥിതിചെയ്യുന്ന നദിയാണ് .
ഗുയിലിനിൽ നിന്നും യങ്ഷുവോ വരെയുള്ള 83 കിലോമീറ്റർ (52 മൈൽ) നീങ്ങുന്നു.
കാർസ്റ്റ് പർവതങ്ങളും നദികളുടെയുടെയും കാഴ്ചകളാണ് പ്രശസ്തമായ ലി നദി ക്രൂയിസ് കാണിക്കുന്നത്.
ശ്രദ്ധേയമായ സവിശേഷതകൾ Reed Flute Cave : a limestone cave with a large number of stalactites , stalagmites , stalacto-stalagmites, rocky curtains, and cave corals.
Seven-Star Park: the largest park in Guilin.
Mountain of Splendid Hues: a mountain consisting of many layers of variously colored rocks.
Elephant-Trunk Hill : a hill that looks like a giant elephant drinking water with its trunk.
It is symbol of the city of Guilin.
Lingqu Canal : dug in 214 BC, is one of the three big water conservation projects of ancient China and the oldest existing canal in the world.
Other attractions include: Duxiu Peak, Nanxi Park, the Taohua River, the Giant Banyan, and the Huashan-Lijiang National Folklore Park.
ചിത്രശാല Elephant Trunk Hill on Li River, the symbol of Guilin Li River near Crown Cave in Caoping This is the view from the banks of the Li River, as pictured on the 20 Yuan note.
Just on the outskirts of XingPing Town.
Locals playing in the Guilin section of the Li River in Guanxi Province, China.
ഇതും കാണുക Geography of China List of rivers in China അവലംബങ്ങൾ
ലി യാങ്
പ്രീമെറ്റാസ്റ്റാറ്റിക് പരിതസ്ഥിതിയിലെ വീക്കം കാൻസർ കോശങ്ങളുടെ കോളനിവൽക്കരണത്തെ എങ്ങനെ പരിഷ്കരിക്കുന്നു എന്ന് ഗവേഷണം ചെയ്യുന്ന ഒരു അമേരിക്കൻ ജീവശാസ്ത്രജ്ഞയാണ് ലി യാങ് (Li Yang).
സീനിയർ ഇൻവെസ്റ്റിഗേറ്ററും നാഷണൽ ക്യാൻസർ ഇൻസ്റ്റിറ്റ്യൂട്ടിലെ ട്യൂമർ മൈക്രോ എൻവയോൺമെന്റ് വിഭാഗത്തിന്റെ മേധാവിയുമാണ്.
യാങ് David Carbone ന്റെ  മാർഗനിർദേശത്തിന് കീഴിൽ വാൻഡർബിൽറ്റ് സർവകലാശാലയിലെ കാൻസർ ബയോളജി വിഭാഗത്തിൽ പിഎച്ച്.
ട്യൂമർ പുരോഗതി, രോഗപ്രതിരോധ ശേഷി, ട്യൂമർ രക്തക്കുഴലുകളുടെ രൂപീകരണത്തിന് ഹോസ്റ്റ് മൈലോയ്ഡ് കോശങ്ങളുടെ സംഭാവന എന്നിവയിലെ COX-2 പാതയിൽ അവളുടെ പ്രബന്ധ ഗവേഷണം ശ്രദ്ധ കേന്ദ്രീകരിച്ചു.
ഹരോൾഡ് എൽ .
മോസസുമായി ചേർന്ന് ഒരു പോസ്റ്റ്ഡോക്ടറൽ ഗവേഷകയായി അവർ TGF-β കോശജ്വലനത്തിന്റെയും ട്യൂമർ മൈക്രോ എൻവയോൺമെന്റിന്റെയും നിയന്ത്രണത്തെക്കുറിച്ച് അന്വേഷിച്ചു.
2009-ൽ നാഷണൽ കാൻസർ ഇൻസ്റ്റിറ്റ്യൂട്ടിൽ ( NCI ) ചേർന്ന യാങ് 2016-ൽ സേവനമനുഷ്ഠിച്ചു.
മെറ്റാസ്റ്റാറ്റിക് പ്രക്രിയയ്ക്കിടെ ട്യൂമർ-സ്ട്രോമ ഇടപെടലിന് അടിസ്ഥാനമായ തന്മാത്രാ സംവിധാനങ്ങൾ മനസിലാക്കാൻ നീക്കിവച്ചിട്ടുള്ള ഒരു ഗവേഷണ പരിപാടിയുള്ള ഒരു മുതിർന്ന അന്വേഷകയാണ് അവർ.
ഒരു സപ്രസ്സറിൽ നിന്ന് ഒരു പ്രമോട്ടറിലേക്കുള്ള TGF-β ന്റെ പ്രവർത്തനപരമായ സ്വിച്ചിൽ ക്യാൻസറുമായി ബന്ധപ്പെട്ട വീക്കം നിർണായകമാണെന്ന് അവളുടെ പഠനങ്ങൾ തെളിയിക്കുന്നു.
മൈലോയ്ഡ്-നിർദ്ദിഷ്ട ടിജിഎഫ്-β സിഗ്നലിംഗ് എങ്ങനെയാണ് ക്യാൻസറിലും മറ്റ് പാത്തോളജിക്കൽ അവസ്ഥകളിലും ഹോസ്റ്റ് വീക്കം / രോഗപ്രതിരോധ പ്രതികരണം മോഡുലേറ്റ് ചെയ്യുന്നത് എന്ന് അവളുടെ ടീം ഇപ്പോൾ അന്വേഷിക്കുന്നു.
ട്യൂമർ മൈക്രോ എൻവയോൺമെന്റ് വിഭാഗത്തിന്റെ തലവൻ എന്ന നിലയിൽ, പ്രീമെറ്റാസ്റ്റാറ്റിക് പരിതസ്ഥിതിയിലെ വീക്കം കാൻസർ കോശങ്ങളുടെ കോളനിവൽക്കരണത്തെ എങ്ങനെ പരിഷ്കരിക്കുന്നു എന്നതിൽ യാങ്ങിന് താൽപ്പര്യമുണ്ട്.
അവരുടെ ഗവേഷണ സമീപനങ്ങളിൽ സെല്ലുലാർ, മോളിക്യുലാർ ബയോളജി, കാൻസർ ബയോളജി, ഇമ്മ്യൂണോളജി, അതുപോലെ സംയോജിത ജീനോമിക് വൈഡ് ജനിതക, എപ്പിജെനെറ്റിക് സമീപനങ്ങൾ എന്നിവ ഉൾപ്പെടുന്നു.
ഫെഡറൽ ടെക്‌നോളജി ട്രാൻസ്‌ഫർ അവാർഡ് സ്വീകർത്താവാണ് യാങ്, പ്രിൻസിപ്പൽ ഇൻവെസ്റ്റിഗേറ്റർമാർക്കുള്ള ഫ്‌ലെക്‌സ് പ്രോഗ്രാം അവാർഡുകൾ, സിസിആർ, എൻസിഐ, കൂടാതെ യുഎസ്-ചൈന ബയോമെഡിക്കൽ കൊളാബറേറ്റീവ് റിസർച്ച് ഗ്രാന്റ് അവാർഡ് എന്നിവയുടെ സഹ സ്വീകർത്താവാണ്.
ബാഹ്യ ലിങ്കുകൾ ലി യാങ്'s publications indexed by Google Scholar
ലി ഷാവോപിംഗ്
ചൈനയിലെ ഷാങ്ഹായിൽ ജനിച്ച ലി ഷാവോപിംഗ് (Li Zhaoping), ജർമ്മനിയിലെ ട്യൂബിംഗൻ സർവകലാശാലയിലെ ഒരു ന്യൂറോ സയന്റിസ്റ്റാണ്.
CUSPEA യുടെ 10 വർഷത്തെ ചരിത്രത്തിൽ (1979–1989) ചൈനയിൽ നടന്ന വാർഷിക ദേശീയ ഭൗതികശാസ്ത്ര മത്സരമായ CUSPEA യിൽ ഒന്നാം സ്ഥാനം നേടിയ ഏക വനിതയാണ് അവർ.
അവർ V1 സാലിയൻസി ഹൈപ്പോതെസിസ് (V1SH) നിർദ്ദേശിച്ചു, കൂടാതെ ഓക്‌സ്‌ഫോർഡ് യൂണിവേഴ്‌സിറ്റി പ്രസ്സ് പ്രസിദ്ധീകരിച്ച അണ്ടർസ്റ്റാൻഡിംഗ് വിഷൻ: തിയറി, മോഡലുകൾ, ഡാറ്റ എന്നിവയുടെ രചയിതാവാണ്.
1984-ൽ ഷാങ്ഹായിലെ ഫുഡാൻ യൂണിവേഴ്‌സിറ്റിയിൽ നിന്ന് ഫിസിക്‌സിൽ ബിരുദം നേടി ലി ഷാവോപിംഗ്.
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഫിസിക്സിൽ  1984 മുതൽ 1989 വരെ അവർ പിഎച്ച്.
ഡി ചെയ്തു.
ഡി. സൂപ്പർവൈസർ ജോൺ ജെ ഹോപ്ഫീൽഡ് ആയിരുന്നു .
ഫെർമിലാബിൽ കുറച്ചുകാലം താമസിച്ച ശേഷം, 1990-1992 ൽ പ്രിൻസ്റ്റണിലെ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡിയിൽ അംഗമായിരുന്നു, തുടർന്ന് 1992-1994 ൽ റോക്ക്ഫെല്ലർ സർവകലാശാലയിൽ പോസ്റ്റ്ഡോക്ടറൽ ഫെലോ ആയിരുന്നു.
1998-ൽ, ലീ ഷാവോപിംഗ്, ജെഫ്രി ഹിന്റൺ, പീറ്റർ ദയാൻ എന്നിവർ ചേർന്ന് ലണ്ടനിലെ യൂണിവേഴ്സിറ്റി കോളേജിൽ ഗാറ്റ്സ്ബി കമ്പ്യൂട്ടേഷണൽ ന്യൂറോസയൻസ് യൂണിറ്റ് സ്ഥാപിച്ചു.
നിലവിൽ, ട്യൂബിംഗൻ സർവകലാശാലയിലെ പ്രൊഫസറാണ് ലി ഷാവോപിംഗ്.